רות פולצ'ק

רות פולצ'ק (נולדה ב-1 בינואר 1983) היא יזמת היי-טק סדרתית, מנהלת ופעילה חברתית ישראלית. מייסדת ויושבת ראש הדירקטוריון של she codes; מאז 2018 היא משמשת כמנכ"לית הארגון. מייסדת ומנכ"לית של פינצ'ק (Fincheck), מיזם בתחום הטכנולוגיה הפיננסית (פינטק).

==ביוגרפיה==

רות פולצ'ק למדה באולפנית בני עקיבא תל אביב (סיימה בשנת 2000) והיא בוגרת תואר ראשון בכלכלה ופילוסופיה (בהצטיינות יתרה) מהאוניברסיטה העברית ומוסמכת בפילוסופיה מהאוניברסיטה העברית. למדה לימודי יזמות באוניברסיטת בראון, שברוד איילנד, שבארצות הברית.

בשנת 1998, בגיל 15, ניהלה את מחוז תל אביב בארגון נח"ת ובשנים 2000–2001 כיהנה כמזכ"לית הארגון. בשנת 2008 הקימה את eclub, מועדון היזמים של האוניברסיטה העברית, וניהלה אותו עד שנת 2014.

בין השנים 2001–2003 עבדה כסוחרת במניות בבורסה של ניו יורק בחברת Worldco. בין השנים 2006–2007 עבדה כבנקאית השקעות בליהמן ברדרס.

בנובמבר 2013 הקימה פולצ'ק את she codes;, קהילה ישראלית המונה, נכון ל-2024, מעל 50,000 מתכנתות, מהנדסות, יזמיות, נשות היי-טק ותוכנה<ref></ref>.

הקהילה שמה לעצמה כמטרה לשלב כמה שיותר נשים בתעשיית ההיי-טק, ומבחינה מספרית: להגיע ל-50% שילוב של נשים בהיי-טק בתוך עשור. פולצ'ק משמשת כיו"ר הדירקטוריון של הארגון ומאז 2018 היא מחזיקה גם בתפקיד המנכ"לית. בשנת 2023 נחתם הסכם חדש עם משרד העבודה להקמת תוכנית שתעודד צעירות לרכוש תארים אקדמיים<ref></ref>.

בין השנים 2014–2016 הייתה ראש האקסלרטור של מעבדת החדשנות בסיטיגרופ. כן, ייסדה ושימשה כמנכ"לית בחברות בתחום הדיגיטל, הטכנולוגיה הפיננסית והנתונים. הייתה יזמית בקרן ההשקעות SW ventures שם הקימה וניהלה שתי חברות בתחום הנתונים והבינה המלאכותית.

במרץ 2017 ייסדה את פינצ'ק, חברה בתחום הטכנולוגיה הפיננסית שפיתחה כלי לניהול הוצאות, שמבוסס על אלגוריתם לומד ובינה מלאכותית. פולצ'ק משמשת כמנכ"לית החברה.

בשנת 2020, לאחר שפרצה מגפת הקורונה, הקימה עם צביקה ווגמן את חברת LessTests, שעסקה באיסוף דגימות נבדקי קורונה על מנת לחסוך בדיקות, ובפועל להגדיל את מספר הבדיקות שניתן לערוך במקביל. החברה הפכה לראשונה בעולם שקיבלה אישור רגולטורי לאיגום מתמטי, קיבלה השקעה מחברת ניאופארם, והתחילה פיילוט של הבדיקות בקופת חולים מאוחדת.<ref></ref>

פולצ'ק מרצה בתחומי יזמות, פיתוח תוכנה, יזמות פיננסית, בינה מלאכותית וטכנולוגיה פיננסית. פולצ'ק נשואה ואם לבת. היא נינתו של הרב שלמה פוליצ'ק, "העילוי ממייצ'ט".

==פרסים והוקרה==
* 2016 - זוכת פרס רפפורט על יוזמה בראשית הדרך.
* 2021 - אות אבירות מרכז פרס לשלום ולחדשנות.<ref></ref>

===רשימות עיתונאיות שציינו את פולצ'ק===
* 2008 - נבחרה לאחת מ-40 הצעירים המבטיחים בישראל, על ידי דה מרקר
* 2015 - נבחרה לאחת מ-100 המשפיעים של ההיי טק הישראלי על ידי גיקטיים
* 2016 - נבחרה לאחת מ-5 המועמדות ל"אשת השנה" בתחום ההייטק, על ידי סלונה
* 2017 - נבחרה לאחת מ-17 הנשים בזרקור ביום האישה הבינלאומי, על ידי Thenextweb 
* 2017 - נבחרה לאחת מ-25 הנשים המובילות לרגל יום האשה, על ידי מעריב
* 2017 - נבחרה לאחת מ-100 האנשים המשפיעים בישראל, על ידי דה מרקר
* 2017 - נבחרה לאחת מ-20 היזמיות המובילות בישראל, על ידי ליידי גלובס
* 2018 - נבחרה לאחת מ-36 צעירים עד גיל 36 המנסים להפוך את העולם למקום קצת יותר טוב, על ידי כלכליסט
* 2018 - נבחרה לאחת מ-70 הצעירות המבריקות של ישראל של ליידי גלובס
* 2018 - נבחרה לאחת מ-7 אישים שקיבלו תואר "פורץ דרך" בהייטק הישראלי מהמכללה למנהל
* 2018 - נבחרה לאחת מהנשים המשפיעות של 2018 במסגרת רשימת Power Women 2018 של פורבס.
* 2020 - נבחרת לנבחרת המנהיגות הצעירה 2020 ״40 עד 40״ על ידי גלובס.<ref></ref>

==קישורים חיצוניים==

* [https://www.supersonas.com/personas/רות-פולצק/ הפרופיל של רות פולצ'ק], באתר סופרסונס
* יוסי הטוני, [http://www.pc.co.il/it-news/198635/ רות פולצ'ק, CITI: "יש לגשר בין השמרנות והאיטיות של מוסדות פיננסיים ובין סטארט-אפים"], 5 בנובמבר 2015
* הרצאות של רות פולצ'ק בנושאי בינה מלאכותית ופינטק, [https://web.archive.org/web/20170907033242/https://www.bai.org/baibeacon/agenda/speakers BAI כנס איגוד הבנקאות האמריקני 2017]

===מאמרי דעה שפולצ'ק פרסמה===
* [http://www.marketwatch.com/story/no-jobs-just-learn-to-code-2012-02-16 No Jobs? Learn to Code], באתר מרקטווטש, 16 בפברואר 2012 
* 
* 

==הערות שוליים==

קטגוריה:מנכ"ליות ישראליות
קטגוריה:מנכ"לים ישראלים
קטגוריה:יזמות ישראליות
קטגוריה:יזמים ישראלים
קטגוריה:זוכות פרס רפפורט
קטגוריה:זוכי פרס רפפורט
קטגוריה:בוגרות אולפנית בני עקיבא בתל אביב
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:דירקטוריות ישראליות
קטגוריה:דירקטורים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:מנהלות ישראליות
קטגוריה:מנהלים ישראלים
קטגוריה:ישראליות זוכות פרסים: מדע וטכנולוגיה
קטגוריה:מייסדי חברות טכנולוגיה ישראלים
קטגוריה:מייסדות חברות טכנולוגיה ישראליות
קטגוריה:ערכים שנערכו במסגרת מיזם ויקי נשים
קטגוריה:ישראליות שנולדו ב-1983
קטגוריה:ישראלים שנולדו ב-1983
קטגוריה:כלות אות אבירות מרכז פרס לשלום ולחדשנות